گم ئے چونین بیت تالان
که من چو بلبلے نال آن
منی دل لوٹ ایت پرواز ءَ
بلے تُہک ئے نہ منت بالان
منی سسّا ءِ دْرچک برزین
بن ءَ کپتگ گوں اُنڈالان
منی مارشت ءِ برزیں کسر
زمینّ ءَ کپت گوں دیوّالان
اے دنیا مهنت ءِ جاه انت
نہ رکّیت کس چه جنجالان
اے زند ءَ مرگ ئے همراه انت
کن انت شنگ روچ ئےمئے هالان
وتی برات ءِ گمــــــــــاں آسین
وتی دستاں دوئین مــــــــــالان
پہ دُرّین مـــــولـــــوی جـــــان ءَ
“نصیر سرکوهی”بـــــند گـــــالان
(نصیر سرکوهی-محمدان)۹۹/۳/۹